Si Janet Mock namundag sa Honolulu, Hawaii, panduwang aki sa pamilya.  An saiyang  ama na si Charlie Mock III, sarong Aprikano-Amerikano, asin an saindang ina na si Elizabeth (nee Barrett), hali sa lahing Hawaiian asin Portuguese. Si Mock nag istar sa Hawaii sa mga taon kan saiang kajovenan, pati sa parte kan Oakland, California; asin Dallas. Siya nagpoon kan saiyang transisyon kan siya yaon sa inot na taon sa hayskul, asin pinondohan niya an saiyang transisyong medikal sa paagi kan pagtipon nin kwarta sa paagi kan pagiging bayaran kan siya joven pa.  Nagkawat siya nin volleyball kan nasa hayskul pa siya, an kawat na nagkasunduan ninsa kan saiyang kababata na si Wendi, na nagtabang man kay Janet  na ipahiling an saiyang feminidad. Pinili niya an ngaran na Janet hali sa ngaran ni Janet Jackson. Sya an pinaka inot sa saindang pamilya na makatungtong sa kolehiyo. Sya nag-agi sa sex reassignment surgery sa Thailand sa edad sa 18 anyos, sa katahawi kan saiyang inot na taon sa kolehiyo. Si Mock nakakua nin a Bachelor of Arts sa Fashion Merchandising sa University of Hawaii sa Manoa kan 2004, asin Master of Arts sa Journalism sa New York University kan 2006.